เขียนย่อหน้าเกี่ยวกับ ความหมายของ Decentralized Exchanges
Decentralized Exchanges หมายถึง ระบบที่มีกระจายหน้าที่ของผู้แลกเปลี่ยนเงินให้ดำเนินการตั้งแต่จดบันทึก รับและส่งมอบเงิน เป็นการดำเนินการโดยอัตโนมัติผ่าน Smart Contract ซึ่งรายการธุรกรรมจะบันทึกไปยังผู้ใช้ในระบบ ข้อมูลต้องมีหลายชุด ไม่เกิดการปลอมแปลงเพื่อทุจริต และตัวกลางไม่ได้ทำหน้าที่จัดเก็บและทำธุรกรรม ทำให้ลดค่าบำรุงรักษาไปเยอะมาก ระบบนี้มีตัวย่อว่า DEX เกิดขึ้นเฉพาะระหว่างรายย่อยด้วยกันเท่านั้น ไม่สามารถสั่งให้เงินเคลื่อนย้ายในกรณีที่มีการโจมตี

บทเรียนจากย่อหน้านี้

Decentralized Exchanges 

บริการแลกเปลี่ยนเงินถือเป็นบริการพื้นฐานที่ทุกคนใช้กัน ซึ่งเดิมทีในโลก CeFi ผู้ทำหน้าที่แลกเปลี่ยนเงินระหว่างกันจะทำทุกขั้นตอน ตั้งแต่การจดบันทึกรายการ การรับและส่งมอบเงิน ไปจนถึงการยืนยันตัวตน การยืนยันความถูกต้องของธุรกรรม การสร้างความปลอดภัยให้กับรายการธุรกรรม ซึ่งเป็นงานที่ใหญ่มาก มีต้นทุนสูงค่าดำเนินการและค่ารักษาระบบสูง และเป็นต้นทุนที่ผู้ใช้ต้องมีส่วนช่วยรับผิดชอบด้วย

ด้วยเหตุนี้จึงเป็นที่มาของการสร้างระบบ Decentralized Exchange หรือ DEX ที่กระจายหน้าที่ของบรรดาผู้ทำหน้าที่แลกเปลี่ยนเงินให้ดำเนินการโดยระบบทั้งหมด ตั้งแต่ขั้นตอนจดบันทึก การรับและส่งมอบเงิน ขั้นตอนนี้จะดำเนินการโดยอัตโนมัติผ่าน Smart Contract โดยรายการธุรกรรมใหม่จะบันทึกไปยังผู้ใช้จำนวนมากในระบบ ธุรกรรมที่ถูกต้องจึงมีหลายชุด การปลอมแปลงเพื่อทุจริตต้องแก้ไขทั้งระบบซึ่งแทบเป็นไปไม่ได้ อีกทั้งตัวกลางไม่ได้ทำหน้าที่จัดเก็บและทำธุรกรรม ส่งผลให้ค่าบำรุงรักษาลดลงอย่างมาก

ที่สำคัญ ธุรกรรมบน DEX เกิดขึ้นเฉพาะระหว่างรายย่อยด้วยกันหรือ Peer-to-Peer เท่านั้น แม้จะทำการโจมตีระบบก็ไม่สามารถสั่งให้เงินเคลื่อนย้ายไปที่ใดที่หนึ่งได้ ต่างจาก CeFi ซึ่งหากตัวกลางถูกโจมตี ก็เสี่ยงที่จะเกิดความเสียหายเป็นวงกว้าง

ตัวอย่างสตาร์ทอัพที่พัฒนาบริการ DEX ได้แก่ AirSwap ผู้ให้บริการ Peer-to-Peer Trading หรือ Ren Platform แลกเปลี่ยนอย่างง่ายที่พัฒนาให้รองรับการใช้งานคริปโตเคอร์เรนซียอดนิยมอย่างบิตคอยน์
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน